
Unui rugátor de care își bat joc toţi casnicii săi 
Sfântul Nicolae Velimirovici 





Până ce nu începusei să te rogi lui Dumnezeu, erai tuturor drag. lată acum, dintr-o dată, 
ești în casa ta ca în mijlocul unei tabere dușmane. Mai înainte vreme te îmbătai, și 
fumai, și mai furai câte puţin, și înjurai, și trándáveai în zilele lucrătoare, și făceai toate 
celelalte câte sunt urâte înaintea lui Dumnezeu și a lumii. Și totuși, atunci erai drag 
tuturor din casă. lar acum, când ai apucat-o pe calea dreptăţii, cinstei și rugăciunii, 
acum toţi au tăbărât asupra ta ca un roi de viespi. 

Bucură-te, frate, de o sută de ori bucură-te! 

Oare nu vezi că în casa voastră se joacă drama Evangheliei? 

În aceeași casă unde până acum se flecărea despre impozit și sărăcie și hoţi tăinuitori 
și judecători, în aceeași casă au început să se împlinească prorociile evanghelice. Casa 
voastră sa înălțat până la ceruri, sa făcut scenă a dramei evanghelice, a făcut legătura 
cu timpurile apostolilor și mucenicilor. 

Istoria Bisericii creștine se desfășoară, la scară mică, în casa voastră. lată prorociile lui 
Hristos, care s-au împlinit de nenumărate ori pe această planetă pământească și care 
începe acum a se împlini și în casa voastră: 

„Veţi fi urâţi de toţi pentru numele Meu, iar cel ce va rábda până la sfârșit, acela se va 
mântui (Matei 10, 22). Si vrăjmașii omului vor fi casnicii lui (10, 36). Fericiti sunteţi care 
plángeti acum, că veţi râde. Fericiti veţi fi când vă vor uri pe voi oamenii, și când vá vor 
despărţi pe voi și vă vor ocări, și vor scoate numele vostru ca un rău pentru Fiul Omului 
(Luca 6, 21). Amin, amin grăiesc vouă că voi veţi plânge și vă veţi tângui, iar lumea se va 
bucura; și voi vă veti întrista, dar întristarea voastră întru bucurie se va întoarce”. (Juan 
16, 20). 

Ce poate fi mai deslușit decât aceste proorocii? 

lată, ele se împlinesc și astăzi, lângă căminul tău, asupra ta. Ca atare, primește toate 
ocările ca pe niște decoraţii. Să știi că prigonitorii tăi se vor căi; batjocoritorii tăi vor 
tăcea, și tu te vei bucura. 

Astăzi ești cel din urmă în casa tatălui tău, însă degrabă vei fi cel dintâi. 

lar cei care te prigonesc îţi vor sluji. Lucrul acesta e prezis, și sa adeverit de mii de ori și 
în mii de locuri. 

Pace tie și binecuvântare de la Domnul! 


Răspunsuri la întrebări ale lumii de astăzi - Sfântul Nicolae Velimirovici 

